Broj: 14-16-3-11-3/22

Datum: 18.07.2022. godine

Na osnovu člana člana 70. Zakona o javnim nabavkama BiH (Službeni glasnik BiH broj 39/14), ministrica civilnih poslova Bosne i Hercegovine donosi:

**O D L U K U**

**o izboru najpovoljnijeg ponuđača**

**I**

Najpovoljniji ponuđač u postupku javne nabavke kancelarijskog materijala i papira za štampanje objavljenom na web portalu Agencije za javne nabavke BiH, broj obavještenja: 121-7-1-56-3-27/22 od 27.05.2022. godine, koji je proveden u skladu sa procedurom konkurentskog zahtjeva za dostavu ponuda je AERO-EXCLUSIVE d.o.o. Sarajevo.

**II**

Ova odluka će se dostaviti ponuđačima u roku od 3 (tri) dana, a najkasnije u roku od 7 (sedam) dana od dana donošenja.

**III**

Ova odluka stupa na snagu danom donošenja.

**OBRAZLOŽENJE**

Na osnovu provedenog postupka nabavke, Komisija za nabavke je konstatovala da je rok za dostavu ponuda 06.07.2022. godine do 11:00 sati, te da su do navedenog roka na protokol Ministarstva civilnih poslova Bosne i Hercegovine pristigle 3 ponude i to ponuđača: FRANEX TRADE d.o.o. Sarajevo, ELKOM d.o.o. Vitez i AERO-EXCLUSIVE d.o.o. Sarajevo. Neblagovremenih ponuda nije bilo.

Komisija je prema specifikaciji navedenoj u tenderskoj dokumentaciji, provedenom postupku analize i ocjene ponuda izradila Zapisnik o pregledu i ocjeni ponuda, u kojem su detaljno obrazloženi razlozi za izbor najpovoljnijeg ponuđača.

Analizom ponuda, nakon okončane e-aukcije, primjenom kriterija najniža cijena Komisija je utvrdila sljedeće:

Najpovoljnija je ponuda ponuđača AERO-EXCLUSIVE d.o.o. Sarajevo sa ukupnom cijenom 30.600,00 KM bez PDV-a, odnosno 35.802,00 KM sa PDV-om. Obzirom da ista u ekonomskom i tehničkom smislu u potpunosti zadovoljava zahtjeve ugovornog organa data je preporuka da se donese odluka o izboru najpovoljnijeg ponuđača.

Na osnovu prijedloga Komisije, odlučeno je kao u dispozitivu ove odluke.

**Pouka o pravnom lijeku:** Protiv ove odluke pravo žalbe ima svaki privredni subjekat koji ima ili je imao interes za dodjelu ugovora o javnoj nabavci i koji učini vjerovatnim da je u konkretnom postupku javne nabavke bila ili je mogla biti prouzrokovana šteta zbog postupanja ugovornog organa, a koje se u žalbi navodi kao povreda zakona i podzakonskih akata od strane ugovornog organa u postupku javne nabavke. Žalba se izjavljuje u roku od 5 (pet) dana od dana prijema ove odluke. Žalilac izjavljuje žalbu Uredu za razmatranje žalbi Bosne i Hercegovine putem ugovornog organa, u pisanoj formi direktno ili preporučenom poštanskom pošiljkom. Žalba se podnosi u dovoljnom broju primjeraka, a koji ne može biti manji od tri.

|  |
| --- |
| **M I N I S T R I C A** |
| **Ankica Gudeljević** |

**DOSTAVITI:**

1. *Ponuđačima - elektronski*
2. *Web stranica Ministarstva – na objavu*
3. *a/a*